НА РАДАСЦЬ БАЦЬКАМ адзін за адным у сям’і Емяльяна і Варвары Макарэвічаў нараджаліся сыны: Ануфрый, Сямён, Іван і наймалодшы Уладзімір. Чацвёра сыноў — гэта ж сапраўдная моц пад дахам сялянскай хаты! Яны — будучыя аратыя-земляробы, прадаўжальнікі роду, якому “няма пераводу”… Так, мабыць, усё і было б. Але ў іх лёсы на світанку 22 чэрвеня сорак першага года раптоўна ўварвалася ліхалецце, паставіўшы крыж на марах і спадзяваннях.